ககன் ஆனந்து

**ககன் ஆனந்த்**  (Gaggan Anand)  இந்தியாவைச் சேர்ந்த ஒரு சமையல்காரர் ஆவார்.  கொல்கத்தா நகரத்தில் இவர் பிறந்தார்.   தாய்லாந்தின் பாங்காக் நகரத்தில் உள்ள  முற்போக்கு இந்திய உணவகமான ககனின் உரிமையாளராகவும்  நிர்வாக சமையல்காரராகவும் உள்ளார்.

## வாழ்க்கைக் குறிப்பு
ககன் ஆனந்து இந்தியாவின் கொல்கத்தாவில் பஞ்சாபி பெற்றோருக்கு மகனாகப் பிறந்தார். ஆரம்பத்தில் சமையலை விட இசையில் அதிக ஆர்வம் கொண்ட இவர், தனது சமையல் வாழ்க்கையைத் தொடங்குவதற்கு முன்பு உள்ளூர் ராக் இசைக்குழுக்களில் மேளம் அடிப்பவராக இருந்தார். 

இவரது ஆரம்பக் கல்வி ஐனசு பள்ளியிலும், மூத்த பள்ளி கொல்கத்தாவின் கிட்டர்பூரில் உள்ள செயின்ட் தாமசு ஆண்கள்  பள்ளியிலும் இருந்தது. திருவனந்தபுரத்தில் உள்ள இந்திய விடுதி மேலாண்மை மற்றும் உணவு வழங்கல் தொழில்நுட்ப நிறுவனம் கல்லூரியில் பயின்ற இவர், பட்டயம் பெற்ற பிறகு தாச்சு குழு பயிற்சியாளராக பணியாற்றத் தொடங்கினார். பின்னர் தாச்சு  குழுமத்தை விட்டு வெளியேறி கொல்கத்தாவில் உணவு வழங்கல்  தொழிலைத் தொடர்ந்தார், மேலும் டோலிகஞ்ச் பகுதியில் இருந்து வீட்டு விநியோக சேவையை நடத்தினார். பின்னர்  பாங்காக் குடிபெயர்ந்தார், அங்கு இவர் சமகால இந்திய உணவு வகைகளில் நிபுணத்துவம் பெற்ற ரெட் என்ற உணவகத்தில் பணியாற்றத் தொடங்கினார். அங்கிருந்து எல்புல்லியில் ஃபெரான் அட்ரியா ஆராய்ச்சிக் குழுவில் பயிற்சி பெற்ற இந்திய வம்சாவளியைச் சேர்ந்த முதல் சமையல்காரராக பணியாற்றினார், மேலும் பாங்காக்கில் உள்ள பல்வேறு உணவகங்களில் பணியாற்றத் தொடங்கினார், இந்த செயல்முறை வணிகங்கள் "வித்தியாசமாக எதையும் விரும்பவில்லை" என்பதால் ஏமாற்றமளிக்கிறது என்று ஆனந்த் கூறினார். இந்த விரக்தி அவரை தனது சொந்த உணவகமான ககன் விடுதியைத் திறக்க சில நண்பர்களிடம் முன்மொழிய வழிவகுத்தது.

## ககன்
2010 ஆம் ஆண்டு திசம்பர் மாதத்தில்  ககனைத் திறந்தார். அப்போதிருந்து *உணவகம்* மீண்டும் மீண்டும்  உலகின் 50 சிறந்த *உணவகங்கள்* பட்டியலில் இடம் பெற்றுள்ளது. 2014 ஆம் ஆண்டில் இது உலக தரவரிசையில் 17 ஆவது இடத்தில் இருந்தது. 2015, 2016 மற்றும் 2017 ஆம் ஆண்டுகளில், உணவகம் தாய்லாந்தின் சிறந்த உணவகமாகவும், உணவக இதழ் அறிவித்தபடி ஆசியாவின் 50 சிறந்த உணவகங்களின் பட்டியலில் ஆசியாவின் சிறந்த உணவகமாகவும் பெயரிடப்பட்டது.  2014 ஆம் ஆண்டில் ஒட்டுமொத்த ஆசியாவில் மூன்றாவது இடத்திற்கு அதிகரித்துள்ளது. 2015, 2016, 2017 மற்றும் 2019 ஆம் ஆண்டுகளில் உலகின் 50 சிறந்த உணவகங்களில் இந்த உணவகம் 10 ஆவது, 23 ஆவது, 7 ஆவது மற்றும் 4 ஆவது இடங்களைப் பிடித்தது. மேலும் முதல் 50 இடங்களில் இடம்பிடித்த முதல் இந்திய உணவகம் இதுவாகும்.

சப்பானின் புகுயோகா நகரில் வார இறுதி நாட்களில் மட்டுமே திறக்கப்படும் 10 இருக்கைகள் கொண்ட உணவகத்தைத் தொடங்குவதற்காக  2020 ஆம் ஆண்டில் ககனை மூட ஆனந்து திட்டமிட்டார். சூலை மாதம் 23  ஆம் தேதியன்று ஆனந்து  தனது கூட்டாளிகளுடனான கசப்புணர்வு காரணமாக தனது பெயரிடப்பட்ட உணவகத்திலிருந்து விலகியபோது இந்த திட்டம் கைவிடப்பட்டது.

## ககன் ஆனந்து
ஆனந்து தனது கூட்டாளர்களுடன் பிரிந்த பிறகு, 2019 ஆம் ஆண்டு  நவம்பர் மாதம் 1,  அன்று பாங்காக்கில் 'ககன் ஆனந்து  என்ற பெயரில் தனது சொந்த உணவகத்தைத் திறந்தார். 2021 ஆம் ஆண்டில், 'ககன் ஆனந்து' 'ஆசியாவின் 50 சிறந்த உணவகங்களில்' நம்பர் 5 இல் அறிமுகமானது, இது உணவகத்திற்கு மிக உயர்ந்த புதிய நுழைவு விருதை 2021 ஆம் ஆண்டு பெற்றது.

## பிற உணவகங்கள்
பாங்காக்கில் உள்ள பிற *உணவகங்களிலும்*  ஆனந்து முதலீடு செய்துள்ளார். அவர் மீடிலிசியசு என்ற பெயரில் ஒரு இறைச்சிக் கூடத்தைத்  திறந்தார். தாமசு மற்றும் மத்தியாசு சக்ரிங் ஆகியோருடன் இணைந்து சக்ரிங் என்ற நவீன செருமன்  உணவகத்தைத் திறந்தார். இந்த உணவகம், உணவக இதழ் அறிவித்தபடி ஆசியாவின் சிறந்த உணவகங்களில் 13 ஆவது இடத்தைப் பிடித்தது. 

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காள நபர்கள்
பகுப்பு:சமையல் கலைஞர்கள்